পবিত্র রমজান মাসে রোজাদারদের জিম্মি করে মুনাফা লুটে নিতে তৎপর অসাধু ব্যবসায়ীরা এখন বেপরোয়া হয়ে উঠেছে। কোনো কারণ ছাড়াই তারা বেশির ভাগ নিত্যপ্রয়োজনীয় পণ্যের মূল্য বাড়িয়ে দিয়েছে। কিছু দিন থেকেই ধীরে ধীরে বাড়িয়ে দেয় চাল, চিনি, মুরগি, সবজি প্রভৃতির দাম। নতুন করে দাম বেড়েছে পেঁয়াজ, রসুন, আদার। দেশী ও ভারতীয় সব ধরনের পেঁয়াজের দাম চলতি সপ্তাহে কেজিতে ১০ টাকা বেড়েছে। একইভাবে দাম বেড়েছে আদা-রসুনেরও। এ নিয়ে সাধারণের মাঝে উদ্বেগ-উৎকণ্ঠা থাকলেও সরকারের পক্ষ থেকে কার্যকর কোনো উদ্যোগ নেই।